כללי החיסיון הרפואי (שמירה על מידע רפואי) מאוד נוקשים וברורים: מידע רפואי נחשב פרטי מאוד ואסור לאף גורם – כולל צה"ל – לשחררו. ככלל, משרדי ממשלה לא יכולים לגשת למידע הצבאי הרפואי שלך ללא הסכמתך, וללא צורך מוגדר ומותר בחוק. גישה למידע הזה אפשרית רק אם הוא נחוץ בשביל אבחון או טיפול אחרי שחתמת על ויתור על חיסיון רפואי, או במקרים שבהם החוק קבע שרשויות מסוימות זקוקות למידע זה כדי למנוע סכנה לשלום הציבור (ראו למטה). העברת מידע רפואי לגורם לא מוסמך בלי הסכמה מפורשת היא גם עבירה פלילית וגם הפרה חמורה של כללי האתיקה הרפואית.